ועדת הפנים והגנת הסביבה, כנסת 19, פרוטוקול מספר 426, 2014-12-01 13:00

מירי רגב: צהריים טובים, חברים, אני פותחת את ועדת הפנים והגנת הסביבה - בסוגית התנהלות רשות המים וחלוקת דיבידנדים של תאגיד המים של עיריית קריית גת, על סך 37 מיליון שקלים.

מירי רגב: מדוע הנושא הזה לא זר לנו?

מירי רגב: כי הנושא הזה כבר קוים בעבר, זה כאילו דה-ז'ה וו על דברים שכבר היו בעבר.

מירי רגב: היועץ המשפטי של הממשלה נמצא כאן?

דוד אזולאי: גברתי היושבת ראש, הצעה לסדר היום.

<זמר בלונדהיים: אבי ליכט ביקש להתנצל שלא יכול היה להגיע.

דוד אזולאי: מירי, אני רק מבקש הצעה לסדר היום.

דוד אזולאי: אני רוצה לשאול את ראש העיר קריית גת, אם קיבל צ'ק, ועל איזה סכום קיבלת אחרי הדיונים שהיו לנו פה - קיבלת צ'ק או לא קיבלת צ'ק?

<אבירם דהרי: כן, כתבתי במפורש.

<אבירם דהרי: קיבלתי 28 מיליון מתוך ה-37 מיליון, ולקחו לי אותם.

<אבירם דהרי: עכשיו אני אראה לך איך לקחו לי.

<אבירם דהרי: הם נתנו לי את הכסף, ובתגובה, זה מה שחמור פה, בתגובה למה שעשית, אתה גרמת להם לתת לי את הכסף - בוא ותראה איך לוקחים.

מירי רגב: אבירם, ראש עיריית קריית גת, תציג בבקשה את הבעיה, נבקש התייחסות של הגורמים הרלבנטיים, ונראה איך אנחנו מקדמים את הנושא.

<אבירם דהרי: אז כמו שאמרנו בקצרה, הוועדה קיימה כאן דיונים בנושא חלוקת דיבידנד.

<אבירם דהרי: קריית גת יזמה, אבל כולם קיבלו בעקבותיה.

<אבירם דהרי: וראה זה פלא, עם חלוקת הדיבידנד, אנחנו אומרים מהלך מכוון כנגד קריית גת כדי לשחוק לה את הרווחים, מהלך זדוני.

<אבירם דהרי: שימו לב, חוק תאגידי המים כותב כך: מטרותיו, זה הסעיף הראשון של החוק, להבטיח רמת שרות במחירים סבירים ובלא אפליה.

<אבירם דהרי: כתוב עוד משהו שכולם יודעים, כל מי שמבין החוקים, בטח הנציג של אבי ליכט מבין, שמחיר, להבדיל ממס, מחיר חייב שיהיה לו קשר ישיר לעלות לשווי השרות, אין דבר כזה לקבוע מחיר מה שאתה רוצה, בטח לא סבסוד צולב, שזה אסור על פי חוק במדינת ישראל, אבל מה שמותר לרשות המים, אסור לאדם הרגיל.

<אבירם דהרי: בוא נראה מה קרה.

<אבירם דהרי: ב-1 ליולי 2011, הסתמן הדיבידנד הראשון של קריית גת, זה מחיר המים, זה מחיר - שימו לב, לא מה שהתושבים משלמים, הם משלמים אותו דבר, אבל זה מחיר שתאגיד קריית גת משלם על המים למקורות.

<אבירם דהרי: עבור התעריף הראשון 1.5 שקלים, זה לפני מע"מ, לא משנה.

<אבירם דהרי: בקיצור, אתם מכירים את הסיפור, כמו שאמר חבר הכנסת אזולאי, בזכות הוועדה הזאת, רשות המים סירבה לחלק את הדיבידנד, בזכות הוועדה.

<אבירם דהרי: הנה, זה כתוב במפורש: "לאחר התערבות ועדת הפנים חולק 28.5 מיליון שקלים, ועד היום זה מעוכב היתרה, לא חשוב, אחר כך נדבר על זה, לא פה נדבר על זה, כי גם, שימו לב, כמו בפעם הקודמת, רשות המים ניסתה להטעות את הוועדה, ולהגיד לה שאסור לקיים פה דיון על תעריפים כי זה בחקירה, איזה חקירה יש על תעריפים?

<אבירם דהרי: אני לא יודע, וגם בפעם שעברה היא אמרה שתאגיד המים כושל, והוא תחת חקירה ואי אפשר לקיים דיונים, אנחנו מכירים את הטקטיקה הזאת.

<אבירם דהרי: אבל שימו לב מה קרה למחירים שקריית גת משלמת למקורות מאז - בתעריף הביתי עלה מ-1.5 ל-2.82.

<אבירם דהרי: בתעריף השני ל-7.22 שקלים, קפיצה בביתי הראשון של פי 2, בתעשייה קפיצה של פי 3.

<אבירם דהרי: אז תגידו, אולי זה סך הכול עלייה עשו לכולם את זה, זה לא רק לקריית גת שמשלמים את המחירים האלה.

<אבירם דהרי: דרך אגב, שים לב, חבר הכנסת אזולאי, קיבלתי 28 מיליון שקלים, באותה תקופה שחקו לי 25 מיליון שקלים לפני מע"מ, יותר מ-28 מיליון שקלים, זה התרגיל של רשות המים, אתה אפילו לא שולט בזה.

<אבירם דהרי: הם מעבירים החלטה, ואתה לא שולט בזה, לא כנסת, לא אף אחד, ואף אחד לא מבין בזה, כי לא רואים את זה כלפי חוץ, רואים את זה רק בין כל תאגיד ותאגיד מול מקורות.

<אבירם דהרי: שים לב מה קרה.

דוד אזולאי: זה מזכיר לי את הסיפור עם אותו מלצר ששרת את שר האוצר, היה צריך לשלם לו עוד כסף אחרי הטיפ.

<אבירם דהרי: שים לב מה קורה, מקרית גת, שהיא בבעלות עיריית קריית גת המלאה, שתושביה הם סוציו-אקונומי 4, מסבסדים, שימו לב, הם משלמים, תראו איזה מחירים, אנחנו משלמים 2.8, מי שבע, באר שבע משלם 1.8, מי שקמה 1.3, רעננה 1.7, תל אביב 1.3 - זה מה שמשלמים למקורות תאגידים של תל אביב, עכו, וכן הלאה.

<אבירם דהרי: שימו לב, אנחנו שסוציו-אקונומי 4, כמו חצור הגלילית ומעלות שיותר מאתנו, משלם חצי שקל, אני משלם 3 שקלים כמעט, אני משלם פי 6 – מי זה אני?

<אבירם דהרי: תושבי קריית גת, בעקיפין זה התחכום פה.

<אבירם דהרי: גונבים לו מאחורה, מהכיס האחורי כדי שלא יישאר שקל אחד, ואז מה יקרה?

<אבירם דהרי: יגידו מתנהל בכישלון, לקחו לו 30 מיליון שקל, הוא מתנהג בכישלון.

<אבירם דהרי: שימו לב, כל הרשויות האחרות, תראו איפה הם ואיפה קריית גת.

<תומר רוזנר: מתי חל השינוי בתעריף?

<אבירם דהרי: הראיתי לך, 1.

<אבירם דהרי: לינואר 2012, 1 ליולי 2012, 1 לספטמבר 2012 – ומתי התחיל לרדת?

<אבירם דהרי: אחרי שהתחלנו לעשות בלאגן, עוד פעם הם כבר מארגנים חקירה, כי רק דרך חקירה היועצים המשפטיים אומרים לא, יש חקירה, אסור לעשות כלום, זה טקטיקה ידועה.

<אבירם דהרי: אז ב-1 ליולי ירד התעריף ל-1.90, וב-1.

<אבירם דהרי: לינואר 2015, אמור לרדת ל-1.60 – מה קרה?

<אבירם דהרי: פתאום נהיו מנהלים טובים בקריית גת, מה קרה?

<אבירם דהרי: מ-2.80, ל-1.60, וגם זה דרך אגב, אם תראו את הנתונים של 2015, עדיין אני משלם פי 3 ממעלות וחצור הגלילית, ועכו, וכן הלאה - פי 3 - למה?

<אבירם דהרי: מה, קשה להוביל מים אליי?

<אבירם דהרי: איזה בעיה יש?

<אבירם דהרי: מבחינת המחיר של זה, צריך להיות - אמרנו חוק כתוב בסעיף ראשון שלו – "מטרת החוק לא ליצור אפליה במחירים", לעשות מחירים סבירים.

<זמר בלונדהיים: לא הבנתי, אבל אם המטרה היא להוריד לך את התעריף, ולשחוק לך את הדיבידנד, אז למה התעריף ירד חזרה?

<אבירם דהרי: כי כבר שחק 30 מיליון שקל, אז תחזיר לי.

<אבירם דהרי: חכה, בוא אסביר לך.

<זמר בלונדהיים: אני מבין את הטיעון, אני מודה לך.

<אבירם דהרי: שים לב, אז מה המסקנות?

<אבירם דהרי: רשות המים משתמשת במחיר המים המשולמים – מה שאסור לעשות, זה מחיר כדי לגזול את כספי התאגיד באמצעות המחיר של מקורות, אתה לא רואה את זה, זה רק התאגיד רואה את זה, אשר נמצא בבעלותה המלאה של עיריית קריית גת, זאת אומרת, שבעצם לוקחים לתושבים, לוקחים פה רק לתושבי קריית גת.

<אבירם דהרי: להזכירכם, מחיר על פי חוק אמור לבטא עלות ישירה של המוצר, ולא כלי סבסוד צולב.

<אבירם דהרי: אסור על פי חוק לבצע סבסוד צולב, ובטח לא של קריית גת שתסבסד את תל אביב, חולון, רעננה, זה נראה לך הגיוני?

<אבירם דהרי: וזה נעשה, זה החמור פה כלפי הוועדה.

<אבירם דהרי: הועדה חשבה שהיא הצליחה, אבל הם הביאו ביד אחת, ולקחו ביד השנייה.

<אבירם דהרי: חמור מאוד, ועוד היושב ראש, ששלחנו לו מכתבים, בכלל לא מבין על מה מדובר.

<אבירם דהרי: הוא אומר, על מה מדובר בכלל?

<אבירם דהרי: ופעם שעברה הוא לא הבין איך מחלקים דיבידנד, עכשיו הוא גם לא מבין על מה מדובר.

<אבירם דהרי: מדובר ב-25 מיליון שקל לפני מע"מ.

<אבירם דהרי: החמור ביותר, מדובר בניסיון לחיסול נקודתי בתגובה לדיונים בוועדת הפנים של הכנסת.

<אבירם דהרי: אז מה אנחנו דורשים?

<אבירם דהרי: שאנחנו נפסיק לממן תושבי קריית גת.

<אבירם דהרי: יפסיקו לממן את הגרעון של מקורות.

<אבירם דהרי: דרך אגב, תקרא את דברי ההסבר של היושב ראש, הוא מסביר שב-2014, גמרו את העודף של לכסות – מי גמר?

<אבירם דהרי: תושבי קריית גת היו אמורים לשלם את העודף.

<אבירם דהרי: אנחנו לא נממן, לא את מקורות.

<אבירם דהרי: אם כל המדינה מממנת, גם אנחנו נממן, לא קריית גת לבד תממן, לא את מקורות, לא את הגירעונות של מקורות, לא את הרשות הפלסטינית, לא את החלקות.

<אבירם דהרי: אנחנו לא פה מממנים את הכול.

<אבירם דהרי: אנחנו דורשים שמיד 25 מיליון שקל מיד מקורות תחזיר לקריית גת, וכפיצוי, אנחנו רוצים, זה אפילו לא פיצוי, מטעמי אמת, אנחנו רוצים שהתעריף בשנתיים הקרובות יהיה התעריף הכי נמוך שקיים.

<אבירם דהרי: לא יכול להיות שאנחנו במשך שלוש שנים נהיה התעריף הכי גבוה, אנחנו רוצים להיות הכי נמוך שקיים.

<אבירם דהרי: לא יכול להיות שתל אביב, חולון, בת-ים, רעננה, כל אלה יהיו – מה, זה מטורף, והם עושים מה שהם רוצים.

<אבירם דהרי: ואתה בכלל לא מודע לזה, אין לזה שום השפעה.

<אבירם דהרי: כנסת ישראל הפקידים עושים מה שהם רוצים בניגוד - ומה הם אומרים?

<אבירם דהרי: הכי גרוע, הוא אומר, תשמע, אני מעלה לקריית גת, להיות הכי גבוהה כדי להפחית את מחירי המים לתושבים באמת, אז למה?

<אבירם דהרי: הנה, הורדת לי, והנה עכשיו הפחת.

<אבירם דהרי: הנה, עכשיו אתה מפחית ואתה מוריד לי מ-2.80 ל-1.60, אבל אתה אומר שאתה מעלה לי בשביל להפחית את המים, את מחירי המים לתושבים בכלל, אז איך אתה מוריד לי?

<אבירם דהרי: בקיצור, אנחנו רוצים לא רק את הכסף, לא רק את התעריפים שייתנו לנו את הכי נמוכים, אנחנו גם דורשים מכתב התנצלות רשמי, כי אנחנו ביקשנו להסיר את החסינות של חברי מועצת המים.

<אבירם דהרי: אנחנו ביקשנו להסיר את החסינות, יש פה זדון ברור.

<אבירם דהרי: אנחנו ביקשנו מהיועץ המשפטי, הוא מתמהמה.

<אבירם דהרי: ביקשנו מהיושב ראש, תתנדב, אתה כל כך מאמין בזה שעשית את זה בתום לב למען מדינת ישראל, תסיר את החסינות.

מירי רגב: הוא חושב כמוני.

מירי רגב: כמוני, חד וחלק.

מירי רגב: צר לי שאני משנה לכם את הפקידות, את הטיעונים בין הפקידות, אבל הוא חושב כמוני אמיר, מזל שאמיר הוא לא פקיד רגיל.

<אבירם דהרי: אנחנו מבקשים חוץ מלהחזיר את הכסף במידי, חבר הכנסת אייכלר, הפסדת.

ישראל אייכלר: אמרו לי שדיברת יפה.

ישראל אייכלר: זה הכסף שהוא דיבר לפני שנה?

<אבירם דהרי: כן, אבל לקחו לי את כל הכסף.

<אבירם דהרי: תסתכל, מה עשו לי?

<אבירם דהרי: העלו לי את המחיר להכי גבוה בארץ, אני משלם 2.80.

מירי רגב: היועמ"ש, בגלל שאתה היועמ"ש, ולא אמור רק לתמוך בכל מה שהממשלה מביאה, אלא לדאוג לפרוט בצורה רצינית, לא רוצה להפריד אותך מהם, כי אני מבינה שאתה חלק מהם, אז תתייחס, כי אתה צריך להגיד לי אם המהלך הזה הוא תקין או לא.

<אבירם דהרי: אני מבקש גם להסיר את החסינות של עובד ציבור - - -

מירי רגב: אני מבקשת לבדוק אם לא, כי אני אישרתי - - - אבל זה לא יחזור על עצמו.

<אבירם דהרי: - - - הגיע הזמן שהפקידות המקצועית תעמוד מול בית המשפט ותדבר, למה רק שהנבחרים יסבירו לציבור כל פעם – רצינו להוריד.

<תומר רוזנר: מר דהרי, שתי שאלות, כדי להבהיר את העניין.

<תומר רוזנר: האם אדוני טוען שבחישוב באמות המידה שנקבעו לגבי חישוב מחיר עלות המים שאתה אמרת, כולל ממקורות ישנה אפליה של קריית גת.

<תומר רוזנר: 2.

<תומר רוזנר: הייתי מאוד רוצה לדעת, החוב שאתה טוען של 25 מיליון שקלים בתוספת מע"מ, לאיזה תקופה הוא מתייחס, ואיך הוא נוצר?

<אבירם דהרי: זה מה שאמרתי, עוד פעם.

<אבירם דהרי: שים לב לעלייה של המחירים - פי 2 או פי 3 בתעשייה מיולי 2011, מאז שהתחלנו לבקש דיבידנד, ועד 1 ליולי 2014, עד לפני 4 חודשים.

<אבירם דהרי: 3 שנים הם מעלים באופן שיטתי, כל חצי שנה הם מעלים.

<רן מלמד: מקטין את הרווחים על ידי זה - - -

<אבירם דהרי: ואז, ההוצאה שלי גדלה על אותו כמות, הרי אני מוכר באותו מחיר, אבל קונה במחיר מטורף.

<אבירם דהרי: תקשיב, אני קונה – אתה אומר אפליה?

<אבירם דהרי: תסתכל מה כתוב פה.

<אבירם דהרי: זה מתוך התעריפים של רשות המים.

<אבירם דהרי: זה תעריפים 1 לינואר 2014.

<אבירם דהרי: 2.80 שקל לקוב.

ישראל אייכלר: יש פה אפליה ברורה של קריית גת כקריית גת?

<אבירם דהרי: כן, תסתכל על מה שאנחנו משלמים, אני עם סוציו-אקונומי 4 – לא רק זה, מחיר צריך להיות שווי של עלות של משהו.

<אבירם דהרי: מה אני מיוחד שאני משלם פי 2, או פי 5.

<אבירם דהרי: אני משלם יותר מחצור הגלילית, ויותר ממעלות, שמעלות סוציו-אקונומי יותר ממני, פי 5.

ישראל אייכלר: יותר מתל אביב אתה משלם.

<אבירם דהרי: בטח, אני משלם יותר מרעננה.

<אבירם דהרי: אני משלם יותר מחולון.

<אבירם דהרי: אני משלם פי 2 מתל אביב - איך יכול להיות?

<אבירם דהרי: אני צריך לשלם פי 2.

<אבירם דהרי: הפקידים קיבלו הנחיה לחסל לו את הרווחים, תעשה אותו מוכה, מושפל.

מירי רגב: שילמד לא לבוא לוועדות הכנסת.

<אבירם דהרי: ואוי ואבוי, כן, בדיוק.

<אבירם דהרי: אני אומר לכם, בסך הכול אני מבקש מהיועץ המשפטי מהממשלה, שידאג להסיר להם את החסינות, זהו.

דוד אזולאי: איזה חסינות?

<אבירם דהרי: יש להם חסינות של עובד ציבור.

<אבירם דהרי: אתה הבנת, מה שאנחנו צריכים להתחנן שכל ילד יכול לתבוע אותנו, להם יש חסינות, אבל לא בטוח שיעמוד להם גם החסינות הזאת, כי אם זה נעשה בזדון או בשוויון נפש – אתה יודע מה חמור פה?

<אבירם דהרי: שהיושב אומר לוועדה, אסור לכם להתכנס - למה?

<אבירם דהרי: הוא צריך להיות בצפת, חצי שקל.

מירי רגב: צפת פנו גם אליי, ואמרתי להם שיבואו לוועדה.

<אבירם דהרי: לא בחקירה, יש חקירה, בקריית גת, העבריינים של קריית גת, יושבים פה עבריינים.

<אבירם דהרי: תסירו את החסינות, ובואו נגיע לבית המשפט.

מירי רגב: הבנו.

מירי רגב: אני אבקש התייחסות ראש רשות המים, בבקשה.

מירי רגב: תסביר בבקשה – א.

מירי רגב: מדוע הוא משלם כזה מחיר על המים?

מירי רגב: ב.

מירי רגב: למה אתם לקחתם לו 25 מיליון שקלים?

מירי רגב: ולמה אתם לא מפחיתים מייד את התעריפים של קריית גת.

<אבירם דהרי: הוא מפחית, אבל זה לא עוזר לי.

<אבירם דהרי: כבר לקח לי את הכסף, מה זה עוזר לי שהוא מפחית?

<אבירם דהרי: וגם אחרי זה, גם אחרי שהוא מפחית הוא מפחית ל-1.6 מה-1 לינואר 2015, הוא מפחית כמעט בחצי, מה קרה?

<אבירם דהרי: מה אני עובד יותר טוב?

<תומר רוזנר: כנראה.

<אלכסנדר קושניר: גברתי היושבת ראש, חברי הוועדה, צר לי, שדווקא עם ראש עיריית קריית גת, וגם עם היושבת ראש, אנחנו הגענו למתחים שממש לא נדרשים.

מירי רגב: בסדר, לא נדרשים, אם הייתם פותרים את הבעיות, אז לא הייתם מגיעים לכאן.

<אלכסנדר קושניר: אני מוזמן בכל זאת להגיב.

<אלכסנדר קושניר: ולפני שאני אבקש, הרי חשוב פה להזכיר לחברי הוועדה את המודל, המודל האוניברסלי של רשות המים ללא שום קשר לעירייה או תאגיד כזה או אחר, שהוא מודל אוניברסלי לכל תאגידי מים לקביעת התעריפים.

<אלכסנדר קושניר: אני מבקש מסמנכ"ל הכלכלה שיסביר את זה.

<אלכסנדר קושניר: אבל חשוב לי פשוט לומר, רבותיי, מה לעשות, מהרגע שרשות המים דווקא בהנחיית הכנסת וגם לפי הנחיית הממשלה נכנסה לפעילות נחושה לייעול כל תאגידי המים, גם מקורות, וגם גורמים נוספים, אז באופן טבעי - - -

מירי רגב: לגופו של עניין, תתייחס לקריית גת, אנחנו לא באנו לשמוע להרצאות, בוא נתייחס לנושא קריית גת, הכנסת עמוסה, הרבה דברים יש לנו.

מירי רגב: חשבתי שזה נכון להעלות את זה היום.

מירי רגב: אז בוא, תתייחס לנושא קריית גת.

<אלכסנדר קושניר: אני אשלים את המשפט, ואנחנו נתייחס לזה.

<אבירם דהרי: אותו מודל - - -

<אלכסנדר קושניר: באופן מובן, גם ועד עובדי חברת מקורות תוקף אותי באופן אישי, וגם, מה לעשות, הנהלות התאגידים.

מירי רגב: עוד מעט לא תהיו, אז לא יתקפו אותך בנושא, תפוזרו בין משרדי הממשלה השונים.

<אלכסנדר קושניר: לי אין שום עניין אישי מכיוון שאני רוצה - - -

<אבירם דהרי: אתה לוקח לתושבים שלי את הכסף.

<אבירם דהרי: לוקח 25 מיליון שקל - באיזה כיף מדבר, אבל הוא לוקח את הכסף.

<אבירם דהרי: אני לא מקורות, אני לא גרעוני, אתה משווה אותי - - -

מירי רגב: אבירם, אתה רוצה - - - עם הדיון הזה או לא.

<אלכסנדר קושניר: גם ועד עובדי מקורות, גם הנהלות התאגידים, וגם נציגים של שלטון מקומי.

מירי רגב: ברוך הבא ראש עיריית נהריה, ראש עיריית קריית ים.

מירי רגב: בבקשה.

<אלכסנדר קושניר: מכיוון שמה לעשות, אנחנו כשליחים מקצועיים, אנחנו חייבים לבדוק, ואנחנו בודקים כל מרכיבי העלויות.

<אלכסנדר קושניר: עוד מעט נציג את המספרים, אבל אני מסביר את רוח הדברים.

<אלכסנדר קושניר: כל מרכיבי העלויות, ברגע שאנחנו מגלים שיש אפשרות לייעל את משק המים, אנחנו עושים זאת, וראו את הדוגמה – בשנה שעברה הורדנו תעריף ב-5%.

מירי רגב: אחרי שהעליתם אותו בכל כך הרבה, הורדתם ב-5% זה יפה.

<אלכסנדר קושניר: השנה בכוונתנו להקטין תעריף בעוד 10%.

מירי רגב: מעולה.

מירי רגב: כשנבטל את התאגידים, הם יירדו עוד 10%,2 20%, בכלל, אז זה בכלל שיגעון.

<אלכסנדר קושניר: אני אתייחס גם לזה, גברתי.

מירי רגב: לא, זה לא הדיון, אני לא רוצה שתתייחס לזה.

מירי רגב: הדיון היום הוא לא על תאגידי המים.

מירי רגב: הדיון היום התייחס לעיריית קריית גת.

מירי רגב: מדוע היא לא מקבלת את הדיבידנדים שלה כמו שהיה בפעם שעברה וזה הכול.

<אבירם דהרי: למה הוא - - את הכסף דרך מקורות?

<אלכסנדר קושניר: רבותיי, אני במוקד ההתקפה.

<אבירם דהרי: לא, אתה לא במוקד.

<אבירם דהרי: תענה לעניין, אתה לא בשום מוקד.

<אבירם דהרי: למה אני משלם 2.8 וזה משלם חצי, הוא מושך לכם את הזמן.

דוד אזולאי: תן לנהל דיון.

מירי רגב: אבירם, בינתיים אתה מושך לנו את הזמן.

<אבירם דהרי: תענה למה אני 2.8.

<אלכסנדר קושניר: מכיוון שאני לא יכול, לפחות את העמדה הלוגית שלי להציג, אני אבקש מסמנכ"ל הכלכלה של רשות המים, הוא יציג את המודל, ואתם תבינו שזה לא גחמות של חברי מועצה, זה מודל מבוסס.

<דוד אבן צור: יש לנו 4 קריות – קריית ים, מוצקין, ביאליק ואתא, אחד צמוד לשני.

<דוד אבן צור: אני משלם את התעריף הכי גבוה מכולם - איך יכול להיות?

<אבירם דהרי: יותר מתל אביב, יותר מחולון, יותר מרעננה.

<קריאות: - - -

מירי רגב: אני מצטערת, אני לא אוכל להמשיך את הדיון בקצב הזה.

מירי רגב: אני מזמינה גורמי ממשלה שהתייחסו, אני מצטערת, יש גבול למה אני מוכנה שיהיה בדיון הזה.

<חנה פרנקל: לפני שאנחנו נצלול למודל, יש פה תקיפה מאוד חזקה של המודל.

<חנה פרנקל: שמענו טענות מאוד קשות גם על הכוונה, וגם על התוצאה, וראינו פה מספרים.

<חנה פרנקל: אז קודם כל אני שמחה שיש מספרים, ואנחנו יכולים עוד לשקף.

דוד אזולאי: גברתי, המספרים האלה מדויקים?

דוד אזולאי: אני שואל אותך.

<חנה פרנקל: כן, לגמרי.

דוד אזולאי: תני לי בבקשה הסבר על הפערים בין היישובים השונים לפי המצב הסוציו-אקונומי.

דוד אזולאי: אנחנו לא אנשי מקצוע, אנחנו לא מבינים.

דוד אזולאי: אתם החכמים, הכול נמצא אצלכם.

דוד אזולאי: תסבירו לנו.

<חנה פרנקל: אנחנו שמחים שהמספרים גלויים, שקופים, ואנחנו יכולים עוד לספק כל מספר.

מירי רגב: אתם שמחים?

מירי רגב: זו חובתכם.

<חנה פרנקל: כל נתון, אנחנו עובדים בשקיפות מוחלטת.

<חנה פרנקל: אנחנו שומעים פה תקיפה של המודל.

<חנה פרנקל: נשמעו טענות שכבוד יושבת הראש הייתה בחוץ, שיש פה סבסוד צולב, וזה אסור לפי החוק, וזה מנוגד לעיקרון.

<חנה פרנקל: לפני שלושה שבועות, נפל דבר בישראל.

<חנה פרנקל: בית המשפט העליון בשבתו כבג"צ, הוציא פסק דין היסטורי בן 57 עמודים, ומה הנושא של פסק הדין?

<חנה פרנקל: הנושא של פסק הדין הוא אחד - הוא חקר את המודל הזה.

<חנה פרנקל: הוא בדיוק חקר את המודל בעקבות עתירה של ארבעה גופים נכבדים, ואחד מהם זה מרכז השלטון המקומי, ותאגידי מים וביוב ועוד הרבה אחרים.

<חנה פרנקל: הם בדיוק טענו את הטענות של כבוד ראש העיר, רק עם פחות צבע, עם הרבה יותר נתונים.

<חנה פרנקל: שורה תחתונה, בית משפט העליון אמר ברוב קולות, 5, נגד 7, 7 זה הרכב מאוד חריג לדון בנושא הזה.

<חנה פרנקל: בית משפט נתן את כל תשומת הלב לדיון, הוא אמר ברוב מכריע של קולות שהמודל תקף, סביר, הגיוני, שעיקרון הסבסוד הצולב, מר דהרי היקר, עיקרון הסבסוד הצולב שאתה צודק, הוא מובנה בשיטה, מובנה, הוא נכון, הוגן, לפי השכל הישר והוא מתבקש - אז קודם כל אם רוצים לתקוף את המודל.

<חנה פרנקל: עוד משהו לסבר את האוזן של השומעים פה.

<חנה פרנקל: כשאומרים המודל, וזה נשמע מבהיל, קריית גת משלמת יותר מתל אביב, זה לא ככה.

<חנה פרנקל: הצרכנים בכל מקום משלמים שווה.

מירי רגב: לא, זה לא מעניין.

<דוד אבן צור: אבל התאגיד מה קורה לו? הוא פושט רגל.

מירי רגב: מה עם כספי הדיבידנדים של קריית גת?

<חנה פרנקל: אתה שאלת הרבה שאלות, אנחנו נותנים כבוד לוועדה.

מירי רגב: אני אתכם, רק שאתם יושבים אי שם, עוד לא ראיתי אותך כבודו באף דיון, לא על תאגידי המים ולא על הכנסים.

מירי רגב: אני אשמח שתשתתף במאבק שלנו לביטול תאגידי המים.

<חנה פרנקל: אנחנו מכבדים את הוועדה.

<חנה פרנקל: היא שאלה שאלות נכבדות, אנחנו רוצים לענות בצורה מסודרת.

מירי רגב: הבנו, המודל שלכם - - - בבית המשפט.

<חנה פרנקל: המודל קיבל גושפנקא מלאה וברורה, חדה, מבית המשפט העליון בהרכב מאוד חריג.

דוד אזולאי: ובית המשפט לא טעה.

ישראל אייכלר: לא, בית המשפט יכול להגיד שעל-פי החוק הקיים אנחנו נשנה את החוק, והמודל השתנה סך הכול.

<אבירם דהרי: אין חוק.

<חנה פרנקל: בית המשפט אמר שני דברים, המודל בסמכות, לעומת מה ששמענו ובסבירות.

ישראל אייכלר: סבירות אנחנו קובעים, לא בית המשפט, עם כל הכבוד.

מירי רגב: חבר'ה אנחנו מדברים פה על נושא תיאורטי שאין לנו שום השפעה עליו בשלב זה.

<חנה פרנקל: אבל הוא נשאל.

מירי רגב: נשאל, ענית.

מירי רגב: אז בואי נתכנס לעניין.

מירי רגב: כספי הדיבידנדים, מדוע הם לא מגיעים לקריית גת?

<חנה פרנקל: גברתי, עדיין יש טענות שנטענו על המודל, ואני רוצה להשיב.

מירי רגב: אבל אבירם, ברגע שבית המשפט קבע, אז הוא קבע.

<אבירם דהרי: לא, הוא לא קבע את זה.

מירי רגב: הוא קבע.

<אבירם דהרי: כמו שהיא אומרת לך שהאזרחים משלמים אותו דבר, הם לא משלמים אותו דבר, כי לוקחים להם, ביד אחד הם משלמים אותו דבר, ואת הכסף, את ההון שלהם מורידים.

<אבירם דהרי: אסור להשתמש בסבסוד צולב לצורך מחיר, אתה יכול לעשות סבסוד צולב באיזה שיטה שאתה רוצה.

<זמר בלונדהיים: זה לא נכון.

<חנה פרנקל: אדוני כבוד ראש העיר, זה שתגיד את זה, זה לא יהפוך את זה לנכון.

<חנה פרנקל: אני מבינה אותך - - -

<קריאות: - - -

<אבירם דהרי: זה סביר שקריית גת תשלם 2.8?

מירי רגב: היועץ המשפטי של הממשלה, האם הסבסוד הצולב שהועלה כאן הוא חוקי, מאושר?

<זמר בלונדהיים: זה בדיוק השאלה שעלתה בדיון המורחב.

<זמר בלונדהיים: היה פה שני דיונים.

<זמר בלונדהיים: בדיון הראשון נתקפה עצם המתודולוגיה שמנתה רשות המים ואושרה.

<זמר בלונדהיים: אחר כך עלתה השאלה האם לאור הסבסוד הצולב שאושר, האם בכלל מדובר במחיר, כי רשות המים מוסמכת לקבוע רק מחיר, ועלתה טענה שאם יש סבסוד צולב, זה לא מחיר, ולכן חריגה מסמכות.

<זמר בלונדהיים: בית המשפט בהרכב מורחב, בהרכב של 5 נגד 2 אישר שלמרות שמדובר במחיר, אין בעיה בסבסוד הצולב כל עוד מדובר במודל של רשות המים, לא בכל מודל.

<זמר בלונדהיים: המודל הזה הוא בסדר גמור, מדובר במחיר למרות שקיים בסבסוד צולב, באופן חד משמעי.

<אבירם דהרי: למרות שזה נוגד גם את מטרות החוק.

<זמר בלונדהיים: זה לא נוגד את מטרות החוק.

<קריאות: - - -

מירי רגב: זה מה שבית המשפט אמר, מה אתה רוצה?

מירי רגב: נפטר את בית המשפט העליון?

מירי רגב: זה מה שבית המשפט אמר.

<חנה פרנקל: הייתי רוצה להגיד דבר מאוד חשוב.

<חנה פרנקל: למה נולד הסבסוד הצולב, זה בליבה של המודל.

<חנה פרנקל: יצרנו תעריף שונה ברמת רשויות מקומיות מקורות, כדי לייצר את התעריף האחיד והסביר לכל נפש צרכני קצה.

<חנה פרנקל: לשלם לאילת עלויות מים האספקה לאילת שונות לגמרי מאשר לטבריה שזה רק לשים את הדלי ולקחת מהכינרת, או מי שעומד ליד מתקן התפלה.

מירי רגב: איך יצא לו פי 3 מאחרים?

<חנה פרנקל: אנחנו לא נצא מפה אם תהיה שאלה ללא מענה.

מירי רגב: אבל אין לנו זמן שיש לך, גברתי.

מירי רגב: תעני לשאלה.

מירי רגב: הבנתי שהסבסוד הצולב והשיטה שלכם אושרה בבית המשפט העליון, זה מה שאתם אומרים.

מירי רגב: זה נצטרך לעשות דיון עם ביבס, שלטון מקומי, כדי לראות איך אנחנו עושים.

מירי רגב: אני שואלת אתכם שאלה, למה קריית גת משלמת פי 3?

מירי רגב: הבנתי שהשיטה אושרה, וצריך לקיים על דיון עם ביבס, ולראות מה אנחנו עושים עם זה.

<קריאות: - - -

מירי רגב: חברים, בבקשה, שקט.

מירי רגב: אני אתחיל להוציא מהדיון הזה.

מירי רגב: שאלתי אותך שאלה, מדוע קריית גת משלמת פי 3?

<גלעד פרננדס: אני אסביר בקצרה על המודל, ואחר כך נראה נתונים.

<גלעד פרננדס: נניח שיש לנו רק את תל אביב, מי אביבים, ואת מי קריית גת.

<גלעד פרננדס: המטרה ששני הצרכנים בכל תאגיד ישלמו אותו מחיר, ואז אנחנו באים ואומרים אבל יש מאפיינים שונים לכל תאגיד.

<גלעד פרננדס: קודם כל מאפיין האספקה של מקורות לתאגיד מי קריית גת הוא בערך יקר פי 2.5 ממאפיין אספקה למי אביבים, קריית גת היא יותר רחוקה - - -

מירי רגב: אבל קריית מלאכי, שדרות - אל תדבר על טבריה.

<גלעד פרננדס: אמרתי תל אביב, מה שהבאתם פה.

<אבירם דהרי: וצפת?

<אבירם דהרי: חצי שקל.

מירי רגב: אנחנו רוצים השוואה – אנחנו כבר מכירים אותך.

מירי רגב: אותך אני מכירה גם מהדיונים גם בוועדה, את חוסר השקיפות, ואת זה שאתם סובבתם את כל חברי הכנסת, זה הרי בסוף יצוף, אז אל תעשה את זה פה עכשיו.

מירי רגב: שאלתי אותך שאלה, אותך אני כבר מכירה.

מירי רגב: יש דמויות שאני כבר מכירה, שמאסתי לשמוע את התשובות שלהם.

מירי רגב: את הרשות עוד לא, את יושב ראש הרשות לא, אבל הוא נדבק כנראה מכם בחלק מהתשובות.

מירי רגב: שאלתי אתכם שאלה, מה ההבדל בין שדרות, קריית מלאכי, אשקלון וקריית גת?

מירי רגב: שימו בבקשה עכשיו את שקף העלויות שלהם.

<אבירם דהרי: את באר שבע - - - מקריית גת.

<גלעד פרננדס: יש לנו פה את הנתונים.

<גלעד פרננדס: בבקשה, דבר ראשון קריית גת, פחת המים שלה למגורים מוגדר אצלנו כ-14% ב-2014 – אני אומר, זה מאוד גבוה בגלל שזה סוציו נמוך ובעצם עובר לתאגיד.

<קריאות: - - -

דוד אזולאי: מה הפחת של באר שבע?

<דוד אבן צור: זה משהו לא נורמלי.

<גלעד פרננדס: הרכיב בשפכים בתאגיד קריית גת יותר נמוך 1.5 שקלים, מול 2.5 שקלים בתל אביב, שם זה האיגודן.

<תומר רוזנר: זה צריך להיות זול.

מירי רגב: אם היועץ המשפטי לא מבין, אז אני בבעיה.

<דוד אבן צור: יש כ-20% זה משהו לא נורמלי.

<אבירם דהרי: אני קניתי את המת"ש ב-60 מיליון שקל, אתה לא מתבייש - - - חוצפה.

מירי רגב: שואלים איך זה יכול להיות במצב הזה, שואל גם היועץ המשפטי לממשלה, ואולי אנחנו לא מבינים, אנחנו רק חברי כנסת, אתם הפקידים מבינים הכול, והיועצים המשפטים בוודאי.

מירי רגב: שואל היועץ המשפטי של הוועדה, איך יכול להיות שתל אביב משלמת פחות?

ישראל אייכלר: לפי דבריך, עיריית קריית גת צריכה לשלם פחות.

<תומר רוזנר: אז תגיד לי למה הוא משלם יותר, לא למה הוא צריך לשלם פחות.

<גלעד פרננדס: הצריכה פר מד מים בתאגיד קריית גת, היא יותר מפי שלושה מאשר צריכת מד מים בתאגיד תל אביב - - - על התפעול.

מירי רגב: איך יכול להיות?

מירי רגב: אני לא מבינה את התשובה.

מירי רגב: אולי אנחנו נלך כוועדת הפנים כעותרים ציבוריים לבג"צ נגד רשות המים, עשינו את זה כבר פעם אחת, נעשה את זה עוד פעם.

מירי רגב: תסביר לאט שנבין.

<גלעד פרננדס: אנסה להסביר.

<גלעד פרננדס: הצריכה של קריית גת, פה התאגיד לוקח בערך 7.5 מיליון קוב מים, ויש לו סדר גודל 16.5 אלף צרכנים.

<גלעד פרננדס: תל אביב הגדולה לוקחת 46 מיליון, אבל יש לה 285 אלף צרכנים.

<גלעד פרננדס: זאת אומרת, הצריכה פר מד מים מחולקת למד מים, בתל אביב היא 160 קוב למד מים, בקרית גת היא 456 - למה זה רלבנטי?

<גלעד פרננדס: כל עלויות התפעול בקריית גת פר מד מים יותר נמוכות.

מירי רגב: יפה אם העלויות נמוכות אז המחיר צריך להיות יותר נמוך.

<דוד אבן צור: הפוך.

<אבירם דהרי: הוא אומר נכון, רק זה הפוך מהשכל.

<אבירם דהרי: אם אתה חסכן, אתה תקבל - - -

<גלעד פרננדס: לכן המטווח פר קוד בתאגיד קריית גת הוא נמוך יחסית למה שהיה צריך להיות אם הוא היה מספק אותה צריכה כמו מי אביבים, לכן הוא מקבל את העלויות המוכרות עבורו, הוא לא מקופח מול אף תאגיד אחר.

מירי רגב: אבל הוא משלם יותר.

<גלעד פרננדס: הוא משלם יותר, כי בסך הכול אנחנו אומרים, רגע, אם כל אחד היה משלם רק את הצריכה שלו, נניח תעריף בקריית גת היה שונה מתעריף בתל אביב, כמו החשמל, רוצים שיהיה תעריף אחיד בכל הארץ, מי שיושב בחדרה ליד תחנת כוח לא משלם פחות, גם פה אותו דבר.

<גלעד פרננדס: אין לנו חברה אחת, יש הרבה תאגידים, אז אמרנו כל ספק יקבל את העלות המוכרת שלו לפי כללים שהמועצה אישרה, וכל התהליך שהיה בבית המשפט העליון, הצרכן תמיד ישלם אותו תעריף לא חשוב אם בקריית גת או תל אביב.

ישראל אייכלר: גברתי היושבת ראש, אני רוצה להציע הצעת החלטה.

ישראל אייכלר: החזר 25 מיליון שקלים לעיריית קריית גת נקודה – דרישת ועדת הפנים.

ישראל אייכלר: 2.

ישראל אייכלר: ביטול תאגידי המים, צריך לקחת את זה כמשימה של הוועדה.

ישראל אייכלר: 3.

ישראל אייכלר: פיקוח ועדת הפנים של הכנסת על מחירי המים כמו שהיה פעם שיחזור להיות היום, זה הפתרון לכל הבעיות, בלי שלושת הדברים האלה לא תצאי מכל זה, כל עירייה תבוא אליך.

מירי רגב: לטובת הדיון הזה, זה ההחזר של 25 מיליון שקלים.

ישראל אייכלר: היה כבר דיון לפני חצי שנה.

<ג'קי סבג: ו-15 מיליון לקריית ים על הדרך.

מירי רגב: סליחה, אבל לא היתננו את זה כמצע לדיון, אז אני לא אוכל להתייחס לזה.

<תומר רוזנר: נניח שמבנה המודל כפי שאתה מציג אותו הוא כפי שאתה מציג אותו, זה עדיין לא מסביר, שינוי, תנודה של עלייה של פי 3 - - -

<אבירם דהרי: פי 5 מצפת.

<תומר רוזנר: לא, על פני הזמן, זה לא מסביר את זה.

מירי רגב: מה גם שמחירי המים רק בזכות סילבן הולכים ויורדים, כמו מחיר החשמל, זה באמת דבר שהוא מחמם את הלב, וזה דבר מבורך.

מירי רגב: אם השר אומר, אני מוריד את מחירי המים לאורך זמן, ויש לו עוד כוונה, אז איך זה יכול להיות שלאורך הזמן הציר עולה בקרית גת?

מירי רגב: זאת אומרת, מחיר המים יורד, הרי בסופו של דבר זה אותו צרכן.

<אבירם דהרי: סליחה, אתם מטעים, הצרכן הוא הבעלים של התאגיד.

מירי רגב: הדיבידנד חוזר אליו.

<אבירם דהרי: אתה יודע בדיוק על מה אני מדבר.

<אלון מסר: הצרכן כמשלם החשבון, הרשות המקומית - - -

דוד אזולאי: גברתי היושבת בראש, אני מודה שחשבתי שאני בא היום לדיון לשמוע מראש עיריית קריית גת - -

מירי רגב: לא זה לא יעזור, הארגון הזה הוא מסורבל, הוא קם בחטא, וצריך להיות מבוטל.

דוד אזולאי: תודה רבה לכם על הסיוע ועל העזרה שנתת לנו, בשביל זה באתי.

דוד אזולאי: לא רק זה, אתה עוד צריך לשלם כסף.

דוד אזולאי: זה מזכיר לי את אותה בדיחה עם אותו מלצר באיזה מסעדה, ששר האוצר היה שם, גמר לאכול, נתן לו טיפ, עשה לו חישוב שהוא צריך להחזיר לו עוד כסף מהטיפ, זה בדיוק מה שעשיתם כרגע עם ראש העיר של קריית גת.

דוד אזולאי: רבותיי, זה עצוב מאוד מה ששומעים כאן.

דוד אזולאי: מה לעשות, בעוונותיי הרבים, אני לא מבין גדול בכלכלה, אני גם לא יודע הרבה במספרים, אני חלש מאוד בתחום הזה, כל אחד והתחום שלו.

דוד אזולאי: אני חושב שאנחנו צריכים לעשות מעשה – תראי, איזה סוללה של אנשי מקצוע, עם כל הכבוד והערכה.

<חנה פרנקל: הוזמנו, באנו.

דוד אזולאי: בסדר גמור, אין לי טענות אליכם, ההיפך, אני מאוד מעריך אתכם, אתם אנשי מקצוע.

דוד אזולאי: אנחנו מבינים, אנחנו אנשי מקצוע.

דוד אזולאי: ולכן, גברתי היושבת ראש, מה שיש לי הצעה בשבילך, לא נצא מכל הסיפור הזה.

דוד אזולאי: אני שומע פה את ראש עיריית קריית גת, אבירם דהרי, באמת, כמעט שבכיתי כששמעתי את הדברים שלו.

<אבירם דהרי: שיביאו את הכסף.

<אבירם דהרי: תסירו חסינות, מה הבעיה?

<אבירם דהרי: למה את לא רוצה להסיר חסינות?

<אבירם דהרי: אם את כל כך בטוחה, את יועצת משפטית, תסירו חסינות.

מירי רגב: זה לא רלבנטי.

דוד אזולאי: אתה הליך משפטי יכול ללכת, זכותך.

דוד אזולאי: אבל אני מציע דבר אחד, גברתי היושבת בראש, לנו יש כלי מצוין - מרכז המידע של הכנסת, אנחנו נפנה למ.מ.מ.

מירי רגב: זה לא טוב, הם מונופול - - -

דוד אזולאי: הם יכולים לפנות אליהם, אבל גם הם יפנו לאבירם, הם גם יפנו לאחרים לקבל נתונים, זה המקור היחיד שאני יכול לקבל ממנו תשובות אמתיות, אחרת, אני מודיע לכם, נמשיך פה להסתובב סביב עצמנו.

דוד אזולאי: לא רק זה, אני שומע עכשיו, איך אומרים, לפעמים אומרים לך בג"צ נתן פסיקה, קודש קודשים.

<אבירם דהרי: אני עושה תביעות אישיות, זה השיטה.

<אבירם דהרי: נתבע אישית, ואז הם יסבירו.

מירי רגב: פשוט לא יאומן איך רשות המים - - - ברוך הבא, לראש עיריית נהריה, לוועדת הפנים.

מירי רגב: פעם ראשונה מזה שנה וחצי שאנחנו זוכים בהשתתפותו בוועדה, לכבוד הוא לי.

דוד אזולאי: אנחנו נתחיל להביא אותו כל הזמן לפה...

<ג'קי סבג: אני שמח מאוד להיות פה בדיון על נושא התאגידים.

<ג'קי סבג: אדוני ראש עיריית קריית גת, לי אין בעיה, אין לי תאגיד, אין לי בעיה.

מירי רגב: טוב שכך, אל תתאגד.

מירי רגב: אנחנו הולכים לעשות כנס בשבוע הבא.

<ג'קי סבג: הרי הכתבה נשארה כתבה במוצאי שבת.

<ג'קי סבג: אני לא יודע אם אתם ראיתם, כמה שזה היה חשוב שכל אחד מאתנו יראה את זה, כמה שהיה נבון להילחם כדי להוריד את התאגיד.

<ג'קי סבג: הרי הכתבה שם הייתה על בזבוזים, ואין שום הצדקה.

<אבירם דהרי: הם ראו שאנחנו כל כך כושלים, שהעלו לנו את המחיר פי 3, הבנת?

<אבירם דהרי: אני כושל.

<ג'קי סבג: הרי אני משלם מחיר כבד מאוד בגלל אי הקמת תאגיד.

<ג'קי סבג: גברתי היושבת ראש, אנחנו מקבלים קנסות, זה לא פשוט אני לא נכנע.

<אבירם דהרי: המחיר זה סנקציה, מה זה מחיר – סנקציה.

מירי רגב: יש כאן התעללות של מספר משרדים בראשי ערים, סליחה שאני אומרת - משרד התשתיות, האוצר, ורשות המים, אין מה להגיד כאן.

<רן מלמד: אני סמנכ"ל עמותת "ידיד".

<רן מלמד: אחד הדברים שמטרידים אותי בנושא הזה, והם הולכים כחוט השני גם בנושאים אחרים, זה שאין ועדה או אין צוות, או אין מקום שאפשר לערער על המודל שאתם קבעתם.

<רן מלמד: אין ועדה שיכול לבוא ראש עיר ולהגיד, חישבתם לי בצורה שהיא לא הוגנת, אפשר להוריד את המחירים.

<רן מלמד: אני חושב שמה שצריך לצאת פה מהדיון בין השאר, זה איזושהי יוזמה שלכם, חברי הכנסת, שתקום איזו שהיא ועדת ערר, איזושהי ועדה שתאפשר לראשי הערים עד שהתבטלו התאגידים, לערער על ההחלטות האלה, שיהיה איזשהו נוהל שבאמת יכול להגיע למצב שאנחנו לא צריכים לראות את זה, אחרי שבעצם נעשה איזשהו תרגיל חשבונאי ואחר שלוקח כספים.

<רן מלמד: הדבר השני, באתר שלכם לא מצאתי, אבל האם אפשר לקבל את תקציב של רשות המים כדי לבדוק לאן הולך כסף, כמה תקציב, ואיך זה מתחלק.

<רן מלמד: יש רשויות שהתקציבים שלהן מופיעים באתר, באתר רשות המים התקציב של רשות, תקציב תפעול הרשות לא מופיע, אני אגיש בקשה לפי חוק חופש המידע.

מירי רגב: אתה יכול להגיש, אנחנו נדרוש את זה בוועדה, יציגו לנו פה את תקציב רשות המים.

מירי רגב: תאמין לי, הלוואי וסילבן שלום היה לבד אחראי על רשות המים, זה היה נראה אחרת.

<אבירם דהרי: כולם סומכים על כולם, קושניר סומך על זה, זה סומך על זה, עד שבא מישהו אומר, 2.80 זה רחוק, אז תל אביב זה קרוב, קריית גת רחוק, אז צפת זה קרוב.

מירי רגב: מרדכי, אני רוצה התייחסות שלך.

מירי רגב: לאחר מכן אני רוצה להבין מדוע 25 מיליון לא מוחזרים מהדיבידנד?

<אבירם דהרי: לא מהדיבידנד, ממקורות אלינו חזרה.

מירי רגב: ממקורות.

מירי רגב: מי אמור לענות על זה?

<חנה פרנקל: אם זה ממקורות, אז זה תקיפת המודל.

מירי רגב: זה לא תקיפת המודל, זה הדיבידנדים שמגיעים לו, זה הכסף שמגיע לו, והוא צריך לקבל את זה.

<מרדכי כהן: ברשותכם, שלא נצא מבולבלים מהדיון.

<מרדכי כהן: היות בדיון הקודם היו שתי סוגיות שהביא ראש העיר קריית גת - דיבידנדים ומה שהוצג פה, כדי שלא נתבלבל, זאת לא הטענה שלו כיום.

מירי רגב: לא, זה כן.

<אבירם דהרי: בטח, מרדכי, אתה לא מכיר את העובדות, אני ביקשתי לדבר גם על דיבידנד, אבל הם לא הסכימו, הם אמרו שזה בחקירה - נכון או לא?

<אבירם דהרי: תגידו לו, תגידו לו שאני צודק.

<אבירם דהרי: אני באתי עם דיבידנד, הם לא הסכימו שאני אדבר על דיבידנד.

<מרדכי כהן: תן לי רק לסיים.

<מרדכי כהן: אני לא אמרתי עם מה באת.

<מרדכי כהן: כרגע הדיון הזה הוא לא על דיבידנדים.

<אבירם דהרי: הם לא הסכימו, הם אמרו יש חקירה עכשיו, אז אי אפשר לעשות דיונים.

<אבירם דהרי: פה אף אחד לא עושה לך כלום אם אתה אומר סיפורים, שם זה עדות שקר, שם יש על זה שנת מאסר.

<אבירם דהרי: גם על זדון יש, הרבה דברים.

<אבירם דהרי: נכון גלעד?

<אבירם דהרי: נכון שהעלית לנו את המחיר בגלל שאנחנו רווחיים?

<גלעד פרננדס: חס ושלום.

<אבירם דהרי: חס ושלום?

<אבירם דהרי: זה מוקלט.

<חנה פרנקל: גם זדון מוקלט.

<אבירם דהרי: נכון, גם זדון, אני מוכן לעמוד על זה.

<אבירם דהרי: בוא, נסיר שנינו את החסינות, ובוא נראה.

<אבירם דהרי: בוא.

מירי רגב: סליחה, זה לא מקדם אותנו לאף מקום.

מירי רגב: בבקשה.

<מרדכי כהן: הדיון עצמו הוא לא על הדיבידנדים.

<מרדכי כהן: אני רוצה לומר משהו מאוד פשוט.

<מרדכי כהן: אף אחד סביב השולחן הזה לא מתנגד לעיקרון שבסופו של דבר בקצה כל האזרחים ישלמו את אותו מחיר, זה בדיוק מה שכולם רוצים.

<מרדכי כהן: המודל בין אם הוא הותקף או לא הותקף, ונאמר מה שנאמר על ידי בית משפט, הטענה שלך היא שבעצם רשות המים לא מספקת תשובות מספקות לאיך בכל זאת המודל לא מתמודד עם אותם עיוותים שאתה הצגת.

<מרדכי כהן: אני לא מאמין, ואני אומר את זה גם כמי שבכובע האחר, חבר מועצת רשות המים מטעם משרד הפנים.

<מרדכי כהן: לא יושבים פה הנציגים האחרים ממשרד התשתיות, חקלאות, יושב פה רק אלון, נציג האוצר.

<מרדכי כהן: אני אומר לכם את זה באחריות מלאה.

<מרדכי כהן: לא קרה, ואין מצב שנציגי משרדי הממשלה לא מבקשים נתונים, הסברים, כל דבר שאנחנו מבקשים להעלות במועצת רשות המים, אנחנו לא מקבלים מנומקים.

<מרדכי כהן: אני מציע לעשות את הדבר הבא.

<מרדכי כהן: לעשות הפרדה.

<מרדכי כהן: אם אנחנו רוצים להיכנס לעובי הקורה של המודל, גם אם הוא הותקף בבית משפט, צריך לקבל לגביו הבהרות.

<מרדכי כהן: אני יודע את זה ממודל אחר שקיים במשרד הפנים, כשישנם עיוותים בתוך המודל גופא מייצרים מהלך של תיקון עיוותים בתוך - אני לא אומר מה הפתרונות.

<מרדכי כהן: אם רוצים לתקוף את המודל, צריך לעשות עבודה רצינית, מה שאתה עושה, אתה תוקף המודל – אם אתה תוקף את המודל על זה שהוא יוצר עיוותים, תמיד אפשר לצלול פנינה ולראות מה היקף העיוותים, ומה אפשר לעשות.

<מרדכי כהן: ברשותכם, אני רוצה לומר משהו בנוסף לאור ההערה של ראש עיריית נהריה וראש עיריית קריית גת, ואני אומר את זה כל פעם מחדש.

<מרדכי כהן: היוזמה של פירוק תאגידי המים, לאן שהיא תלך, אני לא יודע, אני רק מזהיר, ואומר את זה, ואני מחויב לומר את זה.

<מרדכי כהן: יהיה אסון גדול באותן רשויות חלשות אם לא יהיה להן מענה.

<מרדכי כהן: אנחנו כבר היום, ואת הבטחת מירי, הבטחת לנו מספר פעמים, ויושב פה אלון, וגם ממשרד האוצר וממשרד התשתיות קיבלנו הבטחה, שעוד השנה הזו יהיה מענה לאותם רשויות מקומיות מסורבות תיאגוד, הן מעוניינות, אף אחד לא מעוניין לתאגד אותן, והן עדיין סובלות.

<מרדכי כהן: אני אומר את זה מעל כל במה, כי הן עדיין לא קיבלו פתרון.

<מרדכי כהן: נכון, יש צוות, הוא אמור תוך מספר ימים לסיים את התהליך ולמצוא לזה פתרון.

<מרדכי כהן: אנחנו ממתינים, אין עדיין פתרון, זה מה שאני רוצה.

<חנה פרנקל: לא מבינה, הוא רוצה לפרק את התאגידים, אני באמת לא מבינה.

<מרדכי כהן: זה את מבינה היטב.

מירי רגב: רוצים ללכת למודל כללי.

מירי רגב: הלוואי והיה אפשר לפרק את כל התאגידים, זה הרצון שלנו.

<מרדכי כהן: אין שום זיקה.

<מרדכי כהן: אפשר ודאי לתת מענה לרשויות לא מתואגדות.

<חנה פרנקל: - - - רק שנבין.

מירי רגב: במקומות מסוימים כן, מה לעשות, לא כשנוח לכם – הפרה החולבת של קריית גת.

מירי רגב: כשנוח לכם אתם רוצים להקים, כשלא נוח לכם, אתם לא רוצים להקים תאגידים, הבנו אתכם.

<אבירם דהרי: אנחנו מכסים את הגירעונות של מקורות.

<אבירם דהרי: מנתקים לתושבת קריית גת, על זה שמישהו בעזה לא שילם כסף, שיהיה לך ברור.

מירי רגב: מה עם ה-25 מיליון שקלים.

<גלעד פרננדס: מה שאני מבין מהמצגת ומהדברים שאמר ראש העיר קריית גת, אם התעריפים היו נשארים כמו שהם היו ב-12, היינו מקבלים 25 מיליון שקל דיבידנד, אבל מערך כזה היה בעצם, מבחינה שוויוניות היינו צריכים להחיל את אותו כלל על כלל התאגידים, ואז - - - היה יותר קרוב למיליארד שקל, וכמובן שמי שהיה משלם את זה, הצרכנים.

<אבירם דהרי: אתה מטעה.

מירי רגב: אבל מה קרה בשלוש שנים?

מירי רגב: מה קרה שזה עלה פי 3, המחיר בקריית גת, כשסילבן הודיע שהמחיר יורד, ועכשיו בקריית גת זה עלה פי 3 – למה?

<גלעד פרננדס: זה תמונה שמשלימה את עצמה, אם המחיר בקריית גת יורד, אז הצרכן נהנה מזה.

<תומר רוזנר: איך?

<תומר רוזנר: מה קרה?

<תומר רוזנר: מה השתנו העלויות?

מירי רגב: למה הועלה המחיר?

<גלעד פרננדס: אם - - - בקרית גת היה מקבל נניח 50 מיליון שקל בתעריף, והיום הוא מקבל רק 40 לצורך העניין, אז ה-10 מיליון שקל האלה חזרו לתעריפים לצרכן, זה משחק סכום אפס.

<גלעד פרננדס: אם תאגיד קריית גת יורד לו, אז מישהו אחר נהנה מזה.

מירי רגב: אבל מה יורד?

מירי רגב: אבל זה היה, מה קרה?

<תומר רוזנר: השאלה שלי מאוד פשוטה.

<תומר רוזנר: מה קרה שהשתנה המחיר.

<תומר רוזנר: מה קרה שמחיר שמשלמת תאגיד קריית גת, תאגיד למקורות עלה מ-1.60 ל-2.82 שקלים, ועכשיו זה ירד ל-1.60 שקלים.

<אבירם דהרי: איך אתה מסביר?

<אבירם דהרי: אותו מודל.

<גלעד פרננדס: הדבר הראשון שקרה, אנחנו באנו ואמרנו בתחילת המודל ב-2011, 2012, אמרנו תאגיד שהוא סוציו חלש, מקבל, וכפי שאמרנו, פחת גבייה ופחת מים יותר גבוה מתאגיד אחר.

<גלעד פרננדס: אנחנו מעדכנים כל הזמן את המודל.

<גלעד פרננדס: אז ראינו שיש תוצאות שהן חריגות ברווח הכספי שעושים תאגידים מסוימים, חקרנו מה קרה?

<אבירם דהרי: חריגות ברווח, זאת המלה – חריגות ברווח.

מירי רגב: שמעת את זה היועץ המשפטי?

<תומר רוזנר: כן, אני שמעתי, אני גם מכיר את זה.

<אבירם דהרי: אני מבקש לפרוטוקול, וזה עדות, וזה הצהרת שקר בפני ועדה סטטוטורית, זו הצהרה כוזבת, מישהו צריך לעמוד על זה לדין.

<זמר בלונדהיים: מר דהרי, תקשיב עד הסוף, תבין על מה מדברים.

מירי רגב: חריגות רווח.

<זמר בלונדהיים: מר דהרי, הוא לא הסביר עדיין בכלל על מה מדובר.

מירי רגב: בבקשה, אי אפשר ככה להתקדם.

<גלעד פרננדס: אז באנו ואמרנו זה שיש סוציו כזה או אחר, בתעריף כזה או אחר זה לא אומר ששאר הצריכה שלו צריכה ליהנות מסוציו נמוך.

<גלעד פרננדס: למשל, ירושלים, הגיחון, הוא גם סוציו 4 כמו קריית גת, אבל יש בירושלים, ברוך השם, הרבה משרדי ממשלה וגופים ציבוריים ומוסדות וכאלה, שאין סיבה שעבור הגופים האלה יקבלו פחת מים - ואז הקטנו את פחת המים לטובת הצרכנים.

מירי רגב: לא, לטובת הקטנת הדיבידנד, וזה אסור לכם לעשות.

מירי רגב: זה בדיוק מה שאמרת – הוא היה בחריגת רווח, הוא פעל נכון, אתה אמרת זה, יש פרוטוקול.

מירי רגב: אתה הפעם לא יכול להגיד שלא אמרת.

<אבירם דהרי: - - - תביעה אישית.

<גלעד פרננדס: חריגת רווח זה רווח מעל הנורמטיבי, יש גם הפסד לשני הצדדים.

<גלעד פרננדס: למה פתאום ירד התעריף לקריית גת?

<גלעד פרננדס: כי ביולי 2014, הכנו כללים שנקראים כללי צרכן גדול, זה אומר שצרכן שלוקח במד מים יותר מ-15 אלף קוב, למשל, מפעל בקריית גת, ולמשל, כל בתי המלון באילת, ובתי מלון בתל אביב או בירושלים ובכל מקום אחר, מעל ה-15 אלף קוב, אז התעריף עבורם יורד כי הם כבר שילמו חלק מהעלויות הקבועות.

<גלעד פרננדס: ולכן, תעריף קריית גת ירד כי הוא משורשר לצרכנים האלה.

<גלעד פרננדס: זה כמו שירד בנטפים, כמו שירד בגיחון, כמו שירד בכל מקום אחר.

מירי רגב: מה אתה מבין היועץ המשפטי?

מירי רגב: אני רוצה לשמוע את היועץ המשפטי.

<תומר רוזנר: מה שניתן להבין מהדברים שנאמרו פה על ידי מר פרננדס הוא שראתה רשות המים שיש רווח מעל הנורמטיבי שזה לא מוצא חן בעיניה, אז היא שינתה את המודל כך שלא יהיה רווח.

<חנה פרנקל: חס ושלום, זה לא מה שנאמר פה.

<גלעד פרננדס: חס ושלום, זה לא מה שנאמר פה.

<תומר רוזנר: זה בדיוק מה שנאמר פה.

מירי רגב: סליחה, אז לא הבנו, כולנו לא מבינים, רק אתם מבינים.

מירי רגב: אני רוצה רק את המשנה פה.

מירי רגב: אתה חלק מהחבורה הזאת.

מירי רגב: אני לא סומכת על היכולת שלך לבוא לפרש את החוק נכון לכנסת, צר לי שאני אומרת לך את זה.

מירי רגב: צר לי שאני אומרת לך את זה, ואני אכתוב ליועמ"ש.

מירי רגב: אני מרגישה שאתה לא מייצג נכון את היועמ"ש בפני הכנסת.

מירי רגב: אתה חלק ממשרדי הממשלה.

מירי רגב: בשביל זה יש להם יועצים משפטיים, אתה לא הדובר שלהם, אתה אמור לפקח, ולראות שהם פועלים ומפרשים את החוק נכון.

מירי רגב: אתה לא מבצע את תפקידך כראוי.

מירי רגב: אמרת את דבריך, אני לא רוצה לשמוע אותך יותר.

<תומר רוזנר: השאלה שבאמת מטרידה כאן, זה השאלה שהעלה מר מלמד מעמותת ידיד.

<תומר רוזנר: איך זה שאין אפשרות לתאגיד, לרשות מקומית וכו', לערור על השורה התחתונה?

<תומר רוזנר: לבקר, אני שואל, אם זה לא נכון, אז תפריכו מה שהוא אמר.

מירי רגב: את מי שאלת את השאלה?

<תומר רוזנר: את רשות המים.

מירי רגב: אתה רוצה להגיב או הסגן שלך?

מירי רגב: בבקשה.

<אלכסנדר קושניר: אנחנו שכחנו שכל הפעילות של רשות המים, כל המרכיבים, לא סתם אנחנו מעלים את זה על המסך, זה עובר שימוע ציבורי נורמטיבי בזמן לכל התאגידים.

<אבירם דהרי: שומעים ולא עושים כלום, סתם - - -

<אלכסנדר קושניר: ולכל הציבור, ואנחנו וחברי מועצת הרשות, עדיין לא מדובר באיזשהו רודנות כאן.

<אלכסנדר קושניר: חברי מועצת הרשות מקבלים - - -

מירי רגב: מי ועדת הערער שאמורה לפקח עליכם?

<חנה פרנקל: בית משפט העליון.

מירי רגב: לא, ממש לא, אנחנו נעשה לכם ועדת ערער על אפכם ועל חמתכם עד שנפרק אתכם.

מירי רגב: מר רן ידיד, יש לך כותרת לרשת החברתית – פשוט - - - גם השמנת וגם החתול - בית המשפט.

<אבירם דהרי: אף אחד לא אומר להם מה לעשות.

<חנה פרנקל: כבוד יושבת הראש, רק שיובהר, כשאת אומרת אליכם, מי שקובע את הכללים זה מועצת הרשות.

<חנה פרנקל: יש לנו פה שני רגולטורים מתוך 8 והם מנכ"ל משרד הפנים ומנכ"ל רשות המים - לא נתבלבל.

<אבירם דהרי: מרדכי, תשים לב מה היא אומרת.

<אבירם דהרי: היא מפילה עליך את התיק שאתה אישרת חריגת רווח, אתה לא מבין את זה?

<אבירם דהרי: זה מה שהיא אומרת לך.

<אבירם דהרי: היא אומרת, אני לא אשמה, יש מועצת מים, זה מה שהיא אומרת לך, אתה לא שם לב, זה מה שהיא אומרת לך.

<חנה פרנקל: אני רוצה להאיר את עיניו של היועץ המשפטי של הוועדה.

<חנה פרנקל: לא אנחנו הפקידים הטובים יותר, או הטובים פחות, ותודה על המחמאות, קובעים את כללי רשות המים.

<חנה פרנקל: מועצת הרשות, יש פה שני נכבדים, אז בבקשה לדייק.

<תומר רוזנר: מה שאמר מר פרננדס לגבי זה שנבדקה העלות התפעולית וצרכנים - - -

<חנה פרנקל: רק לפתוח את החוק, זה מה שאתה צריך תומר.

<תומר רוזנר: מה שאמר מר פרננדס לגבי השינוי שנעשה בתעריף לאחר שנצפה שיש תאגידים שמרוויחים הרבה, אל"ף, מתי זה נעשה?

מירי רגב: אני רוצה מכתב מהיועמ"ש, זה לא יעבור ככה על סדר היום.

<תומר רוזנר: האם השינוי הזה הוא גם בכללים?

<חנה פרנקל: ודאי, הוא אוניברסלי.

<גלעד פרננדס: רגע, קודם כל זה נעשה כל העת.

<תומר רוזנר: אני לא מבין, אם זה משהו שהמועצה עושה בכללים, אז זה לא נעשה כל העת.

<גלעד פרננדס: כל העת, כל שנה.

<חנה פרנקל: כל שנה.

<רן מלמד: אבל איך אפשר לערער על זה?

<רן מלמד: זה שיש שימוע זה לא ערר.

<רן מלמד: זה שיש שימוע ואני אגיד שאני חושב שזה לא בסדר, אתם מחליטים לקבל או לא לקבל.

<רן מלמד: אם אני רוצה שתהיה ועדה אצלכם שאפשר לערער עליה כי אני חושב שהנתונים שלכם – הבדיקה שלכם לא מדויקת.

<רן מלמד: אני לא צריך לקדם את החוק, אני לא צריך ללכת לבג"צ.

<מרדכי כהן: תומר, גם אצלנו יש ערר - - - במענק איזון.

<דוד אבן צור: לא, זה לא תשובה מה שאתה אומר, עם כל הכבוד.

<דוד אבן צור: אתה עם היהירות שלך מהאוצר, תפסיק עם - - -

<מרדכי כהן: רק השוויתי בין שני עולמות, גם אצלנו יש מענק איזון, יש ערער, יש תיקוני עיוותים, אם אלה הבעיות, בוא נכוון את הבעיות האלה למודל.

מירי רגב: אומר מרדכי שצריך לעשות ועדת ערר בלתי תלויה על החלטות מועצת המים, את זה אנחנו נדרוש משני השרים.

מירי רגב: אנחנו נביא לפה את השרים, נדרוש את זה מהשרים, נדרוש את זה מהיועץ המשפטי לממשלה בצדק, לא יכול להיות רשות שאין עליה ועדת ערר.

<אבירם דהרי: ולמה זה, כי היא הייתה צריכה לשלם לרשות הפלסטינית, לירדן, וכן הלאה, ואתה, התושב שלך ישלם, לא תושב תל אביב.

מירי רגב: זה המודל, עזוב, אני לא יכולה להתווכח איתם על המודל.

<תומר רוזנר: מתברר שיש עיוותים במודל.

מירי רגב: כן, יש עיוותים במודל וצריך לטפל בהם.

<מרדכי כהן: תומר, כמו בכל מודל, זה טיבו של המודל.

<מרדכי כהן: מפה ולהציג את זה כי יש פה מהלך זדוני.

<מרדכי כהן: ...

מירי רגב: הבנו אתכם, לכן תמיד קריית גת צריכה להידפק, וקריית ים ואחרים, הבנתי אתכם.

<מרדכי כהן: באמת, אבל אתה לוקח את זה למקום לא נכון – מעיוותים במודל למהלך זדוני זה פער עצום.

<מרדכי כהן: אתה צריך להיזהר במה שאתה אומר.

<תומר רוזנר: זה נכון, זה אני מסכים איתך.

<אבירם דהרי: זה לא נכון.

<אבירם דהרי: רק אני נדפקתי זה נכון - העובדות.

<אלכסנדר קושניר: גברתי היושבת ראש, אנחנו נשמח, כפי שהוצג על ידי חבר הכנסת אזולאי, או כל החלטה אחרת שמישהו ייכנס לנתונים שלנו ויבדוק בפנים בחוץ, כולל מודל, כולל הכול, הכי שקוף.

<אלכסנדר קושניר: יתרה על כך, אני רוצה לציין, נכון שתמיד כפי שאני ציינתי בהתחלה, תמיד מישהו לא מרוצה שאנחנו מורידים לו עלויות מוכרות וכו', זה תפקידנו.

<אלכסנדר קושניר: לצורך העניין, אם לפני שנתיים המחזור ששולם על ידי צרכני המים בערך 4.5 מיליארד, עכשיו ב-2015, הוא יהיה בערך 4 מיליארד.

<אלכסנדר קושניר: הציבור ישלם כחצי מיליארד שקל פחות, זה ההישג העיקרי שלנו.

<אלכסנדר קושניר: דווקא בבית הזה, גברתי היושבת ראש, נכון שיש שגיאות ומתקנים אותן, אבל אני מצפה שתתמכו בנו.

מירי רגב: אני לא אתמוך בך, כי אני חושבת שמה שאתם עושים זה לא תקין, לא צודק.

מירי רגב: אני אומרת שוב, אני חושבת שגם אתם עושים את זה מטעמים לא מקצועיים.

<אבירם דהרי: זדוניים.

<אלכסנדר קושניר: אני יכול להבטיח שאין שיקולים זרים, אם אתם תיכנסו עוד פעם לבדיקה, ותשתתפו במועצת רשות המים, ותראו את השאלות ואת שקיפות הנתונים, נפתח הכול.

<אלכסנדר קושניר: אבל אין פה שום כוונה, העיקר שלנו להוביל את הקו הזה להביא לצרכן המים את התעריף שהוא מוצדק.

<תומר רוזנר: הם ראו שיש רווח.

מירי רגב: בוודאי.

מירי רגב: הם ראו שיש רווח.

<אלכסנדר קושניר: האם מותר לי לומר דבר שלא קשור לדיון.

<אלכסנדר קושניר: בדיון שלפני, שלחתי לגברתי היושבת ראש, אם את זוכרת, מכתב בנוגע לארנונה.

<אלכסנדר קושניר: הרי בתעריף המים יש 4% שהם נובעים מארנונה שמתקני מים משלמים עבור רשויות המקומיות תאגידים וחברת מקורות.

<אלכסנדר קושניר: אילו היינו מצליחים לגייס גם שלטון מקומי לאותו מעמד שלנו, להקטין ארנונה, אני לא חולם לבטל אותה, לפחות להקטין, יכולנו לצרף בעוד 2% - - -

<אבירם דהרי: למה אני ממן אותך?

<אבירם דהרי: ואחר כך מנתקים - - -

<אלכסנדר קושניר: יש לי תשובה למקורות.

<אלכסנדר קושניר: יזמתי דוח בלניקוב.

<אבירם דהרי: אתה יודע מי זה בלניקוב?

<אבירם דהרי: - - - מענקי איזון.

<אבירם דהרי: זה שדיווח לוועדות כנסת - - -

מירי רגב: סליחה.

מירי רגב: אני לא יכולה לנהל ככה דיונים פה איתך, זה בלתי אפשרי.

מירי רגב: אתה לא מנהל ככה דיונים גם אצלך בעירייה.

<אבירם דהרי: בלניקוב – זה מענקי איזון פיקטיביים.

<אלכסנדר קושניר: גברתי היושבת ראש, גם במקורות אנחנו מטפלים.

<אלכסנדר קושניר: גברתי יודעת ששני שרים בכירים אימצו את הדוח שלנו ופועלים עכשיו להקטין תעריפים גם מזווית - לא משאירים אף מרכיב במשק המים בלי בדיקה מעמיקה, ובלי התייעלות.

מירי רגב: אנחנו נטפל בנושא.

מירי רגב: אני מבקשת מהיועץ המשפטי לממשלה, לבדוק מדוע בעקבות חריגת רווח לעיר קריית גת, שינו את המודל.

מירי רגב: שונה המודל, העלאת תעריפים, ובכך רשות המים מנע החזר של 27 מיליון שקלים לעירייה.

מירי רגב: 2.

מירי רגב: אני מבקשת מהיועץ המשפטי לממשלה, שר האוצר, שר התשתיות, מדוע אין ועדת ערר בלתי תלויה על החלטות מועצת המים.

מירי רגב: לא יכול להיות שהחתול והשמנת שומרים אחד על השני.

מירי רגב: אני רוצה שתהיה ועדת ערר, ואם צריך אנחנו נביא את זה בחקיקה.

מירי רגב: ועדת ערר בלתי תלויה על החלטות מועצת המים ורשות המים.

מירי רגב: 3.

מירי רגב: אני מבקשת מהמ.מ.מ.

מירי רגב: להעביר לנו נתונים מרשות המים ומעיריית קריית גת על כל הסיפור הזה של 27 מיליון שקל.

מירי רגב: לצערי, אני לא יכולה להתבסס על נתוני רשות המים, לאור זה שלאורך שנים אין שקיפות של רשות המים – אני אומרת כאן דבר נוראי, אבל זה, זה, לוועדות הכנסת השונות, ולכן אני מבקשת שתהיה כאן ועדה בלתי תלויה.

מירי רגב: כמו כן, אני מבקשת לשלוח מכתב למבקר המדינה שיבדוק את סוגית התנהלות רשות המים, ופרשת ה-27 מיליון שקלים, על כך שבעקבות חריגת רווח שינו את המודל כדי לפגוע בקריית גת.

מירי רגב: חריגת רווח, על פי מה שאמר סמנכ"ל רשות המים.

מירי רגב: חריגות הרווח עלה מדבריו של סמנכ"ל כלכלה של רשות המים, כפי שאפשר לקבל את זה מפרוטוקול הוועדה.

<חנה פרנקל: חריגות רווח בתאגידים, אני מבקשת שנדייק.

מירי רגב: נקיים דיון עם כל ראשי הרשויות, עם יושב ראש השלטון המקומי בוועדת הפנים, חברי כנסת, הצגת המודל, הצגת תקציב המים בהתאם לתקציב רשות המים, סעיף 42 לחוק יסוד הממשלה.

מירי רגב: נקיים דיון על הצגת המודל.

מירי רגב: הצגת תקציב המים.

מירי רגב: מה עושים עם הכסף.

מירי רגב: הבאתם אותנו לזה, לא רצינו להגיע לזה, הייתם צריכים לפתור את הבעיות ביניכם.

מירי רגב: הדבר הנוסף, אם הממשלה לא תתפרק, ובעזרת השם נצליח, אני מקווה שעכשיו בעקבות זה אמיר לוי אמר שהוא מוריד, אולי היה לו וטו, כנראה שהשר סילבן שלום לא הבין את זה, ומאיה, לא שם וטו על הצעת חוק אי התיאגוד, לכן, כרגע זה נשאר רק אצל השר שלנו סילבן שלום, ואני מאמינה שסילבן שלום כמובן רוצה לקדם את זה, אז הוא יסיר את הוטו שלו, ונוכל להעלות את הצעת חוק על אי תיאגוד, שזו הצעת חוק פרטית, מתואמת מלא עם הצעת חוק ממשלתית, בהובלת שר האוצר ושר התשתיות.

מירי רגב: ומשום שכרגע הייתה בעיה עם האוצר, ואני מבינה שהיא לא קיימת, אז אני בטוחה שהשר סילבן שלום יסיר את הוטו שלו, זה אמור לעלות מחר במליאה, ולקדם את זה.

מירי רגב: במקביל, אם אנחנו לא הולכים לבחירות, אנחנו נקיים דיון על הרשויות החלשות שרוצות להתאגד.

מירי רגב: היום אני אהיה אצל שר הפנים, אני אעלה את זה שוב.

מירי רגב: אנחנו ממתינים לצוות הבינמשרדי שבאמת, אין לי פה מלים גם על מה שאני שומעת מאורנה, וגם מאמיר על הניסיון שלהם להביא מודל שיביא פתרון לכמה מרכיבים.

מירי רגב: זאת אומרת, רוצים לבוא לאיזה מודל אחד בעתיד אולי, אבל יכול להיות שנצטרך לעשות משהו ביניים, כרגע הם יושבים על המדוכה.

מירי רגב: בינתיים, מבחינת אמיר לוי, כל מה שהוא אמר לי, הוא עמד בכל האמירות שלו מולי, לכן אני חושבת שאם אמיר לוי אמר שהוא לא ביקש, הוא רואה בהצעת חוק הפרטית כהצעת חוק ממשלתית מתואמת, אני חושבת שסילבן יכול להסתפק בזה, ולהבין שבעצם אין כאן וטו של האוצר.

מירי רגב: בדיון לקריאה שנייה שלישית, הם צריכים להביא את הנושא של הסנקציות והכול, אבל זה חלק מהדיון בין הצעה שניה ושלישית.

מירי רגב: מחר זה אמור להגיע לקריאה ראשונה, וביום רביעי, אני רוצה להביא את זה בוועדה בין השעה שמונה לעשר להכנה לקריאה שנייה ושלישית.

מירי רגב: ביום שני, קריאה שנייה ושלישית, כי אם הממשלה מתפרקת, לפחות נוכל להסתכל לראשי הערים בעיניים, ולא לעמוד במצב בעייתי.

מירי רגב: אני מקווה שנצליח לקדם את זה, בעצם יצליח לקדם אותנו.

מירי רגב: אני אומרת לך שוב, יושב ראש רשות המים, התחושה שלי מכל ההתנהלות שלכם היא בעייתית.

מירי רגב: אני לא באה אליך בטענות, זה אולי פקידך, זה אולי אנשיך, אנחנו מכירים אותם גם מוועדת הכספים הקודמת.

מירי רגב: אילו אני, בעזרת השם, אזכה לקבל תפקיד נכסף בעתיד, אני אומרת לך חד וחלק, אני לא עושה שום דיון, הדבר הזה יבוטל.

מירי רגב: אני מציעה לכם כרגע להגיע להבנות עם אותן ערים שאתם לא מגיעים איתן להבנות, והיה ולא, אנחנו נביא אתכם כל שבוע לכנסת, אם צריך, נחכה ממבקר המדינה לתשובתו, ואנחנו בכלים של הכנסת, בכלים הפרלמנטריים, נעשה את מה שצריך, עד שלא תהיה ברירה ונצא לרחובות - גם את זה עשינו בעבר.

מירי רגב: היום משום שיש שני שרים שהם תומכים בנו, שזה גם יאיר לפיד וגם סילבן שלום, אני מאמינה שלא נצטרך לצאת לרחובות.

מירי רגב: אבל אם לא תהיה ברירה, וזה מה שצריך לעשות, אנחנו נעשה את זה.

מירי רגב: אמרתי שוב - ניהול משק המים צריך להיות מידתי, ראוי וצודק.

מירי רגב: היום הוא לא מידתי והוא לא צודק, וחבל שכך.

מירי רגב: תודה רבה.

מירי רגב: הישיבה נעולה.